CELEX: 62021TN0518
Language: fi
Date: 2021-08-24 00:00:00
Title: Asia T-518/21: Kanne 24.8.2021 – European Paper Packaging Alliance v. komissio

25.10.2021   
            
            
               FI
            
            
               Euroopan unionin virallinen lehti
            
            
               C 431/45
            
         
      Kanne 24.8.2021 – European Paper Packaging Alliance v. komissio
      (Asia T-518/21)
      (2021/C 431/53)
      Oikeudenkäyntikieli: englanti
      
         Asianosaiset
      
      
         Kantaja: European Paper Packaging Alliance (Haag, Alankomaat) (edustajat: asianajajat F. Di Gianni, A. Scalini ja F. Pili)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan 2.1.2 ja 2.2.1 kohdan sekä taulukon 4-2 ja 4-8 tiettyjen muovituotteiden ympäristövaikutuksen vähentämisestä annetun Euroopan parlamentin ja neuvoston direktiivin (EU) 2019/904 (1) mukaisissa kertakäyttöisiä muovituotteita koskevissa komission suuntaviivoissa (2) siltä osin kuin ne koskevat paperipohjaisia tuotteita, joissa on polymeeripinnoite,
               
            
                  —
               
               
                  toissijaisesti toteamaan, että direktiivin 2019/904 3 artiklan 2 kohta on lainvastainen siltä osin kuin kertakäyttöisen muovituotteen määritelmä käsittää paperipohjaiset tuotteet, joissa on polymeeripinnoite, ja
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kolmeen kanneperusteeseen ja esittää kaksi lainvastaisuusväitettä.
      
                  1)
               
               
                  Ensimmäinen kanneperuste, jonka mukaan komission suuntaviivat ovat ristiriidassa direktiivin 2019/904 tekstin kanssa siltä osin kuin niissä sisällytetään paperipohjaiset tuotteet, joissa on polymeeripinnoite, kyseisen direktiivin soveltamisalaan tulkitsemalla väärin päärakenneosan käsitettä, josta säädetään direktiivin 3 artiklan 1 kohdassa.
               
            
                  2)
               
               
                  Toinen kanneperuste, jonka mukaan paperipohjaisten tuotteiden, joissa on polymeeripinnoite, sisällyttäminen direktiivin 2019/904 soveltamisalaan on ristiriidassa direktiivin tavoitteiden kanssa, ja sillä loukataan suhteellisuusperiaatetta.
               
            
                  3)
               
               
                  Kolmas kanneperuste, jonka mukaan komissio ylitti toimivaltansa hyväksyessään riidanalaiset suuntaviivat ja puuttui unionin lainsäätäjän institutionaalisiin oikeuksiin.
               
            
                  4)
               
               
                  Ensimmäinen lainvastaisuusväite, jonka mukaan direktiivin 2019/904 3 artiklan 2 kohta on lainvastainen siltä osin kuin se johtaa siihen, että kyseistä direktiiviä sovelletaan paperipohjaisiin tuotteisiin, joissa on polymeeripinnoite. Valittaja väittää myös, että kyseinen säännös on lainvastainen siltä osin kuin siinä ei säädetä raja-arvosta sen määrittämiseksi, onko tuote tehty osittain muovista. Lisäksi valittaja väittää, että kyseisellä säännöksellä loukataan yhdenvertaisuuden ja syrjintäkiellon periaatteita.
               
            
                  5)
               
               
                  Toinen lainvastaisuusväite, jonka mukaan direktiivin 2019/904 ja erityisesti siinä säädettyjen rajoittavien toimenpiteiden soveltaminen paperipohjaisiin tuotteisiin, joissa on polymeeripinnoite, merkitsee elinkeinovapauden ja omistusoikeuden, jotka vahvistetaan Euroopan unionin perusoikeuskirjan 16 ja 17 artiklassa, perusteetonta rajoittamista.
               
            
         (1)  Tiettyjen muovituotteiden ympäristövaikutuksen vähentämisestä 5.6.2019 annettu Euroopan parlamentin ja neuvoston direktiivi (EU) 2019/904 (ETA:n kannalta merkityksellinen teksti) (EUVL 2019, L 155, s. 1).
      
         (2)  EUVL 2021, C 216, s. 1–46.